 เรามารีวิวอาหารอย่างเดียวเลยดีกว่า พอดีมาทานคนเดียวเลยได้ลองแค่เมนูเดียวนะคะ ทงคัตสึหมูสันนอก ร้านคัตสึยะ เนื้อหมูสันนอกติดมันเยอะไปหน่อย ทอดแล้วเนื้อหมูยังชุ่มชื่น แต่แป้งยังมีอมน้ำมันอยู่บ้าง 
สำหรับน้ำสลัดไม่ได้ให้บดงาเองสดๆ เป็นน้ำสลัดงาสำเร็จรูปทำให้ไม่ได้รับกลิ่นงาเท่าที่ควร 
ส่วนซอสทงคัตสึรสชาติโอเคอยู่ไม่หวานเค็มเกินไป มีกลิ่นหอมชินนามอน เสริมให้หมูทอดไม่เลี่ยน 
เมนูนี้เสริฟพร้อมมัสตาด เมื่อทานคู่กับหมูทอดแล้วรสชาติไม่ค่อยเป็นไปในทางเดียวกันสักเท่าไหร่ แต่เลือกไม่จิ้มมัสตาดก็ได้เลยไม่หักคะแนนจุดนี้ 
จะมีข้อเสียก็ตรงที่ไม่สามารถเติมข้าวและกะหล่ำฝอยได้ฟรี 
โดยรวมแล้วด้วยรสชาติที่โอเคและราคาไม่แรง คิดว่ากินตอนอยากก็นับว่าคุ้มค่าค่ะ